水木明瑟园阻归
昨困矣蒸甚，鸣鸠唤奈何。中宵喧旅梦，惊浪出林阿。乍息怦怦累，如传踏踏歌。晓来看池水，新涨半篙多。岂是山灵意，勾留游子鞿。雨呼公莫渡，风唱客无归。花信行将尽，涛声不可矶。浮屠休见诮，三宿戒多违。主人应念我，带水隔遥村。不惜淹三径，其谁共一尊。空庭闻鸟语，清思落苔痕。明日应相见，新诗好共论。
主题：思乡
情感：愁绪、想家